CELEX: 52004PC0377
Language: mt
Date: 2004-05-18
Title: Proposta għal Deċiżjoni tal-Kunsill li temenda d-Deċiżjoni 2003/893/KE dwar il-kummerċ f'ċerti prodotti ta' l-azzar bejn il-Komunità Ewropea u l-Ukraina

Avis juridique important

|

52004PC0377

Proposta għal Deċiżjoni tal-Kunsill li temenda d-Deċiżjoni 2003/893/KE dwar il-kummerċ f'ċerti prodotti ta' l-azzar bejn il-Komunità Ewropea u l-Ukraina  /* KUMM/2004/0377 finali - ACC 2004/0124 */  

Proposta għal DEĊIŻJONI TAL-KUNSILL li temenda d-Deċiżjoni 2003/893/KE dwar il-kummerċ f'ċerti prodotti ta' l-azzar bejn il-Komunità Ewropea u l-Ukraina(preżentata mill-Kummissjoni)MEMORANDUM TA' SPJEGAZZJONIL-iskop ta' din id-Deċiżjoni huwa li jemenda d-Deċiżjoni tal-Kunsill 2003/893/KE tal-15 ta' Diċembru 2003 dwar il-kummerċ ta' ċerti prodotti ta' l-azzar bejn il-Komunità Ewropea u l-Ukraina sabiex tittieħed in konsiderazzjoni l-adeżjoni ta' l-Istati Membri ġodda għall-UE.Kif stabbilit fl-Att ta' Adeżjoni, l-Istati Membri ġodda għandhom japplikaw il-politika kummerċjali komuni, inklużi l-limiti kwantitattivi għall-importazzjonijiet ta' ċerti prodotti ta' l-azzar. Madanakollu, kif jinsab fl-Att ta'Adeżjoni, il-livelli ta' dawk il-limiti kwantitattivi jistgħu jiġu aġġustati biex jieħdu in konsiderazzjoni t-tkabbir ta' l-UE.In-negozjati bilaterali għal Ftehim ta' l-Azzar bejn l-UE imkabbra u l-Ukraina għas-sena 2004 jinsabu għaddejjin. Meta jiġi finalizzat, dan il-Ftehim, jidħol minflok il-miżuri awtonomi. Madanakollu, sakemm dan il-ftehim jiġi konkluż u jidħol fis-seħħ, il-limiti kwantitattivi attwali introdotti mid-Deċiżjoni tal-Kunsill 2003/893/KE tal-15 ta' Diċembru għandhom jiġu miżjuda biex jiġi żgurat li l-kummerċ tradizzjonali jkun miżmum wara t-tkabbir ta' l-UE. Għalhekk hija proposta żieda f'dawn il-limiti kwantitattivi .Il-metodoloġija biex jiżdiedu dawn il-limiti kwantitattivi tieħu in konsiderazzjoni l-importazzjonijiet tradizzjonali fl-Istati Membri ġodda permezz ta' formula li tikkonsisti minn:- medja ta' importazzjonijiet ta' l-aħħar tliet snin (2000-2002) fl-Istati Membri ġodda ta' prodotti ta' l-azzar rilevanti li joriġinaw mill-Ukraina,- aġġustament pro rata temporis ladarba t-tkabbir se jkun effettiv fl-1 ta' Mejju 2004,- tnaqqis ta' 30%, li huwa l-istess fattur ta' tnaqqis applikat għal-limiti kwantitattivi diġà adottati għall-Ukraina bħala riżultat ta' l-ostakli imposti minn dan il-pajjiż għall-esportazzjoni ta' ruttam tal-ħadid.Din id-Deċiżjoni tal-Kunsill se tkun revokata meta l-Ftehim jidħol fis-seħħ.Il-Kunsill huwa mistieden li japprova din il-proposta għal Deċiżjoni tal-Kunsill li temenda d-Deċiżjoni tal-Kunsill 2003/893/KE tal-15 ta'Diċembru 2003.2004/0124 (ACC)Proposta għal DEĊIŻJONI TAL-KUNSILL li temenda d-Deċiżjoni 2003/893/KE dwar il-kummerċ f'ċerti prodotti ta' l-azzar bejn il-Komunità Ewropea u l-UkrainaIL-KUNSILL TA' L-UNJONI EWROPEA,Wara li kkunsidrat it-Trattat li jistabbilixxi l-Komunità Ewropea, u b'mod partikolari l-Artikolu 133 tiegħu,Billi:(1) Mill-1 ta' Mejju 2004, l-Unjoni Ewropea tinkludi 10 Stati Membri ġodda, li huma: Ċipru, ir-Repubblika Ċeka, l-Estonja, l-Ungerija, il-Litwanja, il-Latvja, Malta, il-Polonja, is-Slovenja u s-Slovakkja. L-Att ta' Adeżjoni ta' l-2003 jistipola fl-Artikolu 6(8) tiegħu li r-restrizzjonijiet kwantitattivi applikati mill-Komunità dwar l-importazzjoni ta' prodotti ta' l-azzar se jiġu aġġustati fuq il-bażi ta' l-importazzjonijiet ta' Stati Membri ġodda matul dawn l-aħħar snin;(2) Bid-Deċiżjoni 2003/893/KE tal-15 ta' Diċembru 2003 dwar il-kummerċ ta' ċerti prodotti ta' l-azzar bejn il-Komunità Ewropea u l-Ukraina [1], il-Kunsill adotta limiti kwantitattivi fuq l-importazzjonijiet fil-Komunità Ewropea ta' ċerti prodotti ta' l-azzar li joriġinaw mill-Ukraina.;[1]   ĠU L 333, 20.12.2003, p. 84.(3) Peress li n-negozjati ma' l-Ukraina dwar il-konklużjoni ta' Ftehim bilaterali ta' l-Azzar għadhom ma ġewx konklużi, u sussegwentement għall-Artikolu 6(8), tielet subparagrafu ta' l-Att ta' Adeżjoni ta' l-2003, huwa neċessarju li jiġi maħsub għaż-żieda ta' limiti kwantitattivi eżistenti sabiex jiġi żgurat li l-kummerċ tradizzjojnali huwa miżmum wara t-tkabbir ta' l-Unjoni Ewropea. Għalhekk din iż-żieda hija bbażata fuq il-medja ta' l-importazzjoni tal-prodotti ta' l-azzar rilevanti mill-Istati Membri ġodda matul is-snin 2000, 2001 u 2002, aġġustati pro rata temporis ladarba t-tkabbir jkun effettiv mill-1 ta' Mejju 2004, u aġġustat aktar billi jiġi applikat l-istess fattur ta' tnaqqis ta' 30% diġà applikat għal-limiti kwantitattivi adottati minħabba l-ostakli imposti mill-Ukraina għall-esportazzjoni ta' ruttam tal-ħadid. Dawn il-limiti kwantitattivi se jiġu aġġustati aktar skond il-ħtieġa wara l-konklużjoni ta' Ftehim;(4) Għalhekk l-Anness II tad-Deċiżjoni tal-Kunsill 2003/893/KE għandu jiġi emendat;IDDEĊIEDA KIF ĠEJ:Artikolu 1L-Anness II tad-Deċiżjoni tal-Kunsill 2003/893/KE huwa sostitwit mill-Anness tad-Deċiżjoni preżenti.Artikolu 2Din id-Deċiżjoni ser tidħol fis-seħħ fit-tielet ġurnata wara li tkun ġiet ippubblikata fil-Ġurnal Uffiċċjali ta' l-Unjoni Ewropea.Magħmul fi Brussel,Għall-KunsillIl-PresidentANNESSANNESS IILIMITI KWANTITATTIVI - UKRAINAUnità : tunnellataSena   //  2004//Prodotti  ////SA. Prodotti laminati ċatti  ////SA1. Coils  //   62 037//SA2. Pjanċa tqila  //  200 104//SA3. Prodotti laminati ċatti oħra  //   66 608////SB. Prodotti twal  ////SB1. Travi  //   12 481//SB2. Virga  //   66 828//SB3. Prodotti twal oħra  //  122 170//